lflage/wiki-talks huggingface dataset:
பேச்சு:கௌதம நீலாம்பரன்

message: இவர் தன்னுடைய நூல்களிலெல்லாம் கௌதம நீலாம்பரன் என்றே எழுதியுள்ளார். எனவே, தலைப்பும் அவ்வாறிருப்பதே தகும்.--பாஹிம் (பேச்சு) 13:50, 14 செப்டம்பர் 2015 (UTC)
replies: text: --மதனாகரன் (பேச்சு) 13:57, 14 செப்டம்பர் 2015 (UTC)
replies: text: :கௌதம நீலாம்பரன் --மா. செல்வசிவகுருநாதன் (பேச்சு) 13:59, 14 செப்டம்பர் 2015 (UTC)

text: நீண்ட ஓய்விற்குப் பிறகு வந்தமையால் முன்னதாக எழுதப்பட்ட கட்டுரையை கவனிக்கவில்லை. இவ்விரு கட்டுரைகளையும் கௌதம நீலாம்பரன் என்ற பெயரில் ஒன்றிணைத்து உதவவும்.--மணியன் (பேச்சு) 15:40, 14 செப்டம்பர் 2015 (UTC)

text: --நந்தகுமார் (பேச்சு) 16:46, 14 செப்டம்பர் 2015 (UTC) நன்றி நந்தகுமார். --மணியன் (பேச்சு) 04:19, 15 செப்டம்பர் 2015 (UTC)
replies: text: :விகடன் எழுதிய செய்தி நான் விக்கிப்பீடியாவில் எழுதிய கட்டுரைக்குப் பின்னர் வெளிவந்தது.--Kanags \உரையாடுக 20:50, 14 செப்டம்பர் 2015 (UTC)

text: :அவர்களே தமிழ் விக்கியிலிருந்துதான் வெட்டி ஒட்டியிருப்பார்களோ ? :-)--மணியன் (பேச்சு) 04:19, 15 செப்டம்பர் 2015 (UTC)
replies: text: ::அண்மையில் சந்தித்த சில முண்ணனி இதழாளர்கள் தத்தம் நிறுவனங்களில் பணிபுரிவோர் பலர் தமிழ் விக்கிப்பீடியாவை முதல் தரவு மூலமாகவும் அவசரத் தேவைகளுக்கு அப்படியே பயன்படுத்துவதாகவும் தெரிவித்தனர். இதனாலேயே, எந்த அளவுக்குத் தமிழ் விக்கிப்பீடியா செய்திகள் நம்பகத்தன்மை மிக்கவை என்ற கவலையையும் பகிர்ந்தனர் :) இந்த நிலை மகிழச் செய்தாலும் நாம் சரியான, தரமான, விரிவான தகவலைத் தருவதற்கான பொறுப்பு கூடி வருவதையும் உணர்த்தியது.--இரவி (பேச்சு) 06:39, 15 செப்டம்பர் 2015 (UTC)
replies: text: :::ஊடகங்களுக்கு உரிய ஆக்குநர்சுட்டை வழங்க வேண்டிய பொறுப்பும் இருக்கிறது. --மதனாகரன் (பேச்சு) 06:52, 15 செப்டம்பர் 2015 (UTC)
replies: text: ::::படைப்பாக்கப் பொதுமங்களின் பதிப்புரிமை குறித்து முறையான விழிப்புணர்வு ஏற்படுத்த வேண்டிய தேவை உள்ளது. விக்கிப்பீடியாவில் இருந்தால் இலவசம், யார் வேண்டுமானாலும் பயன்படுத்திக் கொள்ளலாம் என்ற அளவிலேயே பலரும் புரிந்து வைத்துள்ளார்கள். முதலில், அனைவரும் பயன்படுத்தும் போக்கு வரட்டும். அதன் பிறகு, முதற்கண் படிமங்களின் பதிப்புரிமையை வலியுறுத்துவோம். அப்புறம், எங்கிருந்தது சுட்டது என்றே தெரியக்கூடாது என்று சுடுபவர்கள் என்றைக்கும் பதிப்புரிமையைக் குறிப்பிடப் போவதில்லை :) --இரவி (பேச்சு) 07:38, 15 செப்டம்பர் 2015 (UTC)
thread_title: தலைப்பு
பேச்சு:நாகப்பட்டின புத்தர் செப்புத்திருமேனிகள்

message: திருமேனி என்பது சமயம் சார்ந்த புகழடை. சிலை என்பதே சரி. பகுப்பில் உள்ள கட்டுரைகளிலும் அவ்வாறே உளது.--தென்காசி சுப்பிரமணியன் (பேச்சு) 22:29, 14 செப்டம்பர் 2015 (UTC)
replies: text: வணக்கம். தென்காசி சுப்பிரமணியன், இவை பெரும்பாலும் வழிபாட்டிற்காகவே, உற்சவமூர்த்தி என்ற நிலையில், தயாரிக்கப்பட்டவையாகும். சிலவற்றில் இத்திருமேனியை அன்பளிப்பாகத் தந்தவரின் பெயர் கீழே செதுக்கப்பட்டிருக்கும். ஆங்கிலத்தில் Nagapattinam Buddha bronze sculptures/images  என்று கூறினாலும் தமிழில் இப்பொருண்மை தொடர்பாக வரும் பெரும்பாலான கட்டுரைகளில் நாகப்பட்டின புத்தர் செப்புத்திருமேனிகள் என்ற சொல்லே பயன்படுத்தப்படுகிறது. சிலை என்பதிலிருந்து வேறுபடுத்திக்காட்ட இச்சொல் பயன்படுத்தப்படுகிறது என நினைக்கின்றேன். ஆங்காங்கே கண்டுபிடிக்கப்படும் புத்தர் கற்சிலைகளுக்கு (Granite Buddha)புத்தர் சிலை என்றும் புத்தர் சிற்பம் என்ற சொல் மாறிமாறி பயன்படுத்தப்பட்டுவருகிறது. தங்கள் கருத்தறிந்து மேலும் செய்யவேண்டியதைச் செய்வேன். நன்றி. --பா.ஜம்புலிங்கம் (பேச்சு) 01:20, 15 செப்டம்பர் 2015 (UTC)

message: பா.ஜம்புலிங்கம் (பேச்சு) 05:17, 22 சூலை 2022 (UTC)
thread_title:  விக்கித்திட்டம் பௌத்தம்
பேச்சு:கச்சத்தீவு ஒப்பந்தம்

message: ஒரு பக்கச் சார்பாக எழுதப்பட்டுள்ளதாகத் தோன்றுகிறது. இது பற்றிய கருத்து முரண்பாடு பேச்சு:கச்சத்தீவு பக்கத்தில் பதிவு செய்யப்பட்டுள்ளது.--பாஹிம் (பேச்சு) 05:43, 15 செப்டம்பர் 2015 (UTC)

message: அலுவலக ரீதியாக கச்சத்தீவு ஒப்பந்தம் என்ற ஒன்று இருத்ததாககத் தெரியாது. இந்திய-இலங்கை அரசுகளின் கடல் எல்லை ஒப்பந்தங்கள் 4 இடம்பெற்றுள்ளன. அவற்றில் கச்சத்தீவு பற்றிய குறிப்பு வருகின்றது. தனியான ஒப்பந்தம் இருந்ததா? இத்தலைப்பு ஊடகங்களின் வசதிக்காக அமைத்த சொல்லாகவே படுகிறது. மேலும், உசாத்துணைகள் ஊடகங்களை மேற்கோளாகக் கொண்டுள்ளன. அரசுடன் தொடர்புபட்ட எவற்றையும் காணவில்லை. குறுங்கட்டுரையாக :en:India–Sri Lanka maritime boundary agreements என்பதை உருவாக்கியுள்ளேன், நேரம் கிடைக்கும் போது விரிவாக்குவேன். இதில் உள்ள உசாத்துணை இணைப்பு அலுவலக ரீதியான தகவலைக் கொண்டுள்ளது. CC: ,  --AntanO 04:58, 25 செப்டம்பர் 2015 (UTC)
ஆம். கச்சதீவு ஒப்பந்தம் என்ற பெயரில் எதுவும் இடம் பெறவில்லை. வெறுமனே இந்திய ஊடகங்கள் தம் பக்கச் சார்பாக எழுதியவற்றின் ஒரு தொகுப்பே இது. நான் இதைப் பற்றிய ஆதாரபூர்வமான சில விடயங்களை பேச்சு:கச்சத்தீவு பக்கத்தில் குறிப்பிட்டுள்ளேன். அவற்றையும் நீங்கள் எடுத்தாளலாம்.--பாஹிம் (பேச்சு) 10:36, 25 செப்டம்பர் 2015 (UTC)
thread_title:  தலைப்பு 

message: இக்கட்டுரையில் இந்திய நாட்டின் ஒன்றிய அசினை (Union Govt) நடுவண்/மத்திய அரசு (Central Govt) என குறிப்பிட்டிருந்தனர்.  இந்திய அரசமைப்புச்சட்டமானது இந்தியாவை "ஒன்றியம்" என்றே அழைக்கிறது, அதுபோல அரசையும் ஒன்றிய அரசு, மாநில அரசு என்றே குறிப்பிடுகிறது.  மேலும், இந்திய அரசானது பண்புரீதியாகவும் ஒரு "ஒன்றிய அரசே".  ஆதலால், "நடுவண்/மத்திய அரசு" என வரும் இடங்களை "ஒன்றிய அரசு" என மாற்றியுள்ளேன்  - பத்மாக்சி (உரையாடுக) 8:42, 18 சூன் 2017 (IST)
thread_title:  "நடுவண்/மத்திய அரசு" -> "ஒன்றிய அரசு" 

message: கட்டுரை வேண்டுமென்றே பக்கச் சார்பாகவும் மக்களைத் தவறாக வழி நடத்துவதாகவும் எழுதப்பட்டுள்ளது. இராமேஸ்வரத்துக்கும் கச்சதீவுக்கும் இடையிலான தூரம் அண்ணளவாக இருபத்திரண்டரை கிலோமீற்றர். அதே நேரம், இலங்கையின் நெடுந்தீவுக்கும் கச்சதீவுக்கும் இடையிலான தூரம் பத்தொன்பது கிலோமீற்றர்.--பாஹிம் (பேச்சு) 03:41, 29 நவம்பர் 2018 (UTC)
thread_title: நடுநிலைமை மீறல்
பேச்சு:முதுமுனைவர் பட்டம்

message: Post Doctoral research இன் பின்னர் வழங்கப்படும் சான்றிதழ் Post Doctoral Diploma என்றே அறியப்படுவதால் முதுமுனைவர் பட்டயம் என்றிருப்பதே தகும். Postgraduate diploma என்பதைப் பட்டப்பின் பட்டயம் என்பது போன்று இலங்கை வழக்கப்படி இது கலாநிதிப்பின் பட்டயம் என்றிருக்க வேண்டும்.--பாஹிம் (பேச்சு) 04:27, 16 செப்டம்பர் 2015 (UTC)
thread_title: தலைப்பு
பேச்சு:சருகுமான்

message: ஆங்கிலத்தில் mouse deer எனப்படுவது சருகுமான் என்பதாகும். இலங்கை, இந்தியா, ஆபிரிக்கா போன்ற இடங்களிலுள்ள உலர் காடுகளில் பரவலாகக் காணப்படுகிறது. எலி மான் என்ற பெயரில் எவ்விலங்கும் கிடையாது.--பாஹிம் (பேச்சு) 04:35, 16 செப்டம்பர் 2015 (UTC)
கீழுள்ள இரு செய்திகளில் ”எலி மான்” என்ற பெயர் காணப்படுகிறது.
*
*--Booradleyp1 (பேச்சு) 05:56, 16 செப்டம்பர் 2015 (UTC)
அவர்கள் தவறாக மொழிபெயர்த்திருக்கிறார்கள். ஏற்கனவே ஒரு சொல் இருக்கும் போது அவர்கள் அச்சொல்லை அறியாமையால் ஆங்கிலத்தை அப்படியே சொல்லுக்குச் சொல் மொழிபெயர்த்துள்ள உதாரணங்கள் பல. அருவி என்பது நீர்வீழ்ச்சியானதும் இவ்வாறே.--பாஹிம் (பேச்சு) 07:07, 16 செப்டம்பர் 2015 (UTC)
சருகுமான்களைப் பற்றி நான் ஏற்கனவே சில கட்டுரைகளை மொழிபெயர்த்துள்ளேன்.
*நிலச் சருகுமான்
*இந்திய புள்ளிச் சருகுமான் (Moschiola indica)
*வெண் புள்ளிச் சருகுமான் (Moschiola meminna)
*மஞ்சட் கோட்டுச் சருகுமான் (Moschiola kathygre)
இவையனைத்தும் ஒரே குடும்ப விலங்குகளே. நிலச் சருகுமான் என்பது சருகுமான் குடும்பத்தின் ஒரு சாதியாகும். அச்சாதியின் இனங்களே மேற்குறித்த மூன்று வகையும்.--பாஹிம் (பேச்சு) 07:14, 16 செப்டம்பர் 2015 (UTC)
thread_title: தலைப்பு
பேச்சு:வரைகலை பயனர் இடைமுகம்

message: === படிவம் ===
* பொத்தான்
* தெரிவுப் பெட்டி
* ரேடியோ பொத்தான்
* Slider
* பட்டியல் பெட்டி
* Spinner
* அவிழ் பட்டியல்
* Combo box (text box with attached menu or List box)
* சொற் பெட்டி Text box (edit field)
* Combo box (text box with attached menu)
* Label
* துணுக்குதவி (Tooltip)
* Balloon help
* நிலைமைப் பட்டை Status bar
* முன்னேற்றப் பட்டை Progress bar
* தகவல் பட்டை Infobar
=== வழிகாட்டல் ===
* பட்டி (கணினியியல்) (Menu (computing)
* சூழமைவுப் பட்டி  (Context menu)
* வட்டப் பட்டி (Pie menu)
* பட்டிப் பட்டை (Menu bar)
* தத்தல் (Tab (GUI))
* உருள் பட்டை (Scrollbar)
* கருவிப் பட்டை (Toolbar)
* நாடா (கணினியியல்) (Ribbon (computing))
* சின்னம்(செயற்படம்) (Icon (computing))
thread_title:  வரைகலை பயனர் இடைமுகக் கூறுகள் 

message: * பொத்தான்
* தெரிவுப் பெட்டி
* ரேடியோ பொத்தான்
* Slider
* பட்டியல் பெட்டி
* Spinner
* அவிழ் பட்டியல்
* Combo box (text box with attached menu or List box)
* சொற் பெட்டி Text box (edit field)
* Combo box (text box with attached menu)
* Label
* துணுக்குதவி (Tooltip)
* Balloon help
* நிலைமைப் பட்டை Status bar
* முன்னேற்றப் பட்டை Progress bar
* தகவல் பட்டை Infobar
thread_title:  படிவம் 

message: * பட்டி (கணினியியல்) (Menu (computing)
* சூழமைவுப் பட்டி  (Context menu)
* வட்டப் பட்டி (Pie menu)
* பட்டிப் பட்டை (Menu bar)
* தத்தல் (Tab (GUI))
* உருள் பட்டை (Scrollbar)
* கருவிப் பட்டை (Toolbar)
* நாடா (கணினியியல்) (Ribbon (computing))
* சின்னம்(செயற்படம்) (Icon (computing))
thread_title:  வழிகாட்டல்
பேச்சு:இலங்கை மீதான ஐநா மனித உரிமை ஆணையர் அலுவலக விசாரணை

message: பயனர்:Selvasivagurunathan m ஏன் விக்கியாக்கம் என்ற வார்ப்புரு இடப்பட்டது என்று தெரியவில்லை.  தெரிவித்தால் முயல்கிறேன்.  --Natkeeran (பேச்சு) 20:39, 17 செப்டம்பர் 2015 (UTC)
replies: text: :மேற்கோள்கள் இருந்தால் நல்லது. நான் பின்னர் கவனிக்கிறேன்.--Kanags \உரையாடுக 21:05, 17 செப்டம்பர் 2015 (UTC)
@Natkeeran... கட்டுரையின் அமைப்பினையும், உரைநடையையும் விக்கிப்பீடியாவிற்கு ஏற்றாற்போல முன்னேற்றம் செய்யலாம் எனத் தோன்றியது. அப்போது எனக்கு போதிய நேரமில்லாததால் விக்கியாக்கம் வார்ப்புருவினை மட்டும் இட்டேன். தவறாக நினைக்கவேண்டாம். --மா. செல்வசிவகுருநாதன் (பேச்சு) 04:35, 18 செப்டம்பர் 2015 (UTC)
thread_title:  விக்கியாக்கம்
பேச்சு:குடியேற்றவாதக் காலத்துக்கு முந்திய யாழ்ப்பாணச் சிற்பங்கள்

message: thumbnail|A statue in archaeological museum, Vavuniya
 வவுனியா தொல்பொருள் காட்சிச்சாலையிலும் சில சிலைகள் உள்ளன என நினைக்கிறேன். இப்படத்திலுள்ள சிலை பற்றிய குறிப்பை தொலைத்து விட்டேன். இது எச்சிலை எனக் குறிப்பிட முடியுமா? நேரமிருந்தால் யாழ்ப்பாண அருங்காட்சியகம் மீண்டும் செல்வேன். அப்போது ஏனைய சிலைகளையும் படம் பிடித்துவிடுவேன். --AntanO 05:37, 23 செப்டம்பர் 2015 (UTC)
replies: text: இங்கிருந்து சிலை பற்றிய தகவல் கிடைத்தது. மகிசா (மஹிசா) சுமந்தரி (மஹிசாசுரமர்த்தினி?), கி.பி. 14 - 17 நூற்றாண்டு; செட்டிக்குளம், வவுனியா. --AntanO 06:19, 23 செப்டம்பர் 2015 (UTC)
replies: text: :அன்டன் கடந்த சில நாட்கள் யாழ்ப்பாணத்தில் இருந்தேன். யாழ்ப்பாணம் அருங்காட்சியகத்துக்கும் சென்றிருந்தேன். அங்கு பார்த்தவற்றை அடிப்படையாகக் கொண்டும், யாழ்ப்பாணத்தில் கிடைத்த சில கட்டுரைகளை அடிப்படையாகக் கொண்டும் இச் சிற்பங்கள் குறித்த கட்டுரைகளை எழுதினேன். வவுனியா அருங்காட்சியகத்தில் உள்ள சிற்பங்கள் குறித்து நான் அறிந்திருக்கவில்லை. படத்திலுள்ள சிலைக்கான தலைப்பு மகிசாசுரமர்த்தனி என்று இருக்கவேண்டியதைத்தான் அவ்வாறு எழுதியிருப்பார்கள் போல் தெரிகிறது. பொதுவாக மகிசாசுரமர்த்தனிக்கு எட்டுக் கைகள் இருப்பதுடன் அசுரனைக் கொல்வதுபோல் இருக்கவேண்டும் என்றும் கூறுவர். எனினும், யாழ்ப்பாண அருங்காட்சியகத்தில் காணப்படும் மகிசாசுரமர்த்தனி எனச் சொல்லப்படும் சிலையிலும் அசுரன் கானப்படவில்லை. அதனால்தான் இந்திரபாலா இது மகிசாசுரமர்த்தனி என்பது குறித்து ஐயம் கொண்டிருந்தார். ---மயூரநாதன் (பேச்சு) 08:48, 24 செப்டம்பர் 2015 (UTC)
replies: text: :: --AntanO 15:15, 24 செப்டம்பர் 2015 (UTC)

message: இக்கட்டுரையையும், அதன் கீழுள்ள கட்டுரைகளையும் புதிய பகுப்பு ஒன்றுக்குள் சேர்க்க வேண்டும். குடியேற்றக் காலத்துக்கு முந்திய யாழ்ப்பாணச் சிற்பங்கள் அல்லது யாழ்ப்பாணத்தில் குடியேற்றக் காலத்துக்கு முந்திய சிற்பங்கள்? பரிந்துரைகள் ஏதாவது?--Kanags \உரையாடுக 08:20, 23 செப்டம்பர் 2015 (UTC)
replies: text: குடியேற்றக் காலத்துக்கு முந்திய யாழ்ப்பாணச் சிற்பங்கள் என்றே ஒரு புதிய பகுப்பை உருவாக்கலாம். இது போலவே பிற அருங்காட்சியகங்களில் உள்ள இதுபோன்ற சிற்பங்களின் தகவல்கள் கிடைத்தால், குடியேற்றக் காலத்துக்கு முந்திய வன்னிச் சிற்பங்கள், குடியேற்றக் காலத்துக்கு முந்திய திருகோணமலைச் சிற்பங்கள், குடியேற்றக் காலத்துக்கு முந்திய மட்டக்களப்புச் சிற்பங்கள் எனப் பகுப்புக்களை உருவாக்கிக் கட்டுரைகளை எழுதலாம். --மயூரநாதன் (பேச்சு) 08:54, 24 செப்டம்பர் 2015 (UTC)
thread_title: புதிய பகுப்பு
பகுப்பு பேச்சு:தமிழர் சிற்பக்கலை

message: * கிருஷ்ணராஜா, செல்லையா., சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015.
பகுப்பு:யாழ்ப்பாணத் தொல்லியல்
thread_title:  நூல்கள்
பேச்சு:கொங்கணி வர்மன்

message: வரலாற்று படி கொங்கணி வர்மன் காலம் கி்பி 5 - 6 ம் நூற்றாண்டாகும் 
கொங்கு தேச ராஜாக்கள் சுவடி கூறும் காலம் 9 ம் நூற்றாண்டு.
thread_title:  கொங்கணி வர்மன் ஆட்சி ஆண்டு தவறு
பேச்சு:ஆக்சிதம்

message: மூலத்தில் இம்மொழி ஓக் மொழி (Occitan: [ˈleŋɡɔ ˈðɔ(k)]) என்றே குறிக்கப்படுவதாக ஆங்கிலக் கட்டுரை கூறுகிறது. ஆங்கிலத்திலும் ஒக்சிட்டன் என்றுள்ளது.--பாஹிம் (பேச்சு) 02:02, 29 செப்டம்பர் 2015 (UTC)
thread_title: தலைப்பு
பேச்சு:வள்ளிக்கிழங்கு

message: சர்க்கரைவள்ளிக்கிழங்கு, சிறுவள்ளிக்கிழங்கு, பெருவள்ளிக்கிழங்கு என 3 வள்ளிக்கிழங்குகள் உள்ளன. அதில் இது எது?
//இவற்றில் சங்க இலக்கியங்களில் கூறப்படும் கிழங்கு கொடியின் வேரில் விழும் மாவலிக் கிழங்காகும்.//
மேலுள்ளதைப் பார்த்தால் இது பெருவள்ளிக்கிழங்கு எனத் தெரிகிறது. விளக்கம் தரவும். பயனர்:Sengai Podhuvan--தென்காசி சுப்பிரமணியன் (பேச்சு) 13:22, 29 செப்டம்பர் 2015 (UTC)
நீங்கள் சொல்வது மிகவும் சரியானது
காட்டுவள்ளிக் கிழங்கு என்றும் இதனைக் கூறுவர்
சில 10 அங்குலம் பருமன் கொண்டவை
இதனைச் சொடுக்கிப் பாருங்கள்
இதனையும் சொடுக்கிப் பாருங்கள் --Sengai Podhuvan (பேச்சு) 16:47, 1 அக்டோபர் 2015 (UTC)

message: தனித்தனிக் கட்டுரை எழுதலாம் --Sengai Podhuvan (பேச்சு) 16:53, 1 அக்டோபர் 2015 (UTC)
தனித்தனி என்பதால் இணைப்புக்குறி mergeto|வள்ளி (கொடி) நீக்கப்படுகிறது. --Sengai Podhuvan (பேச்சு) 16:55, 1 அக்டோபர் 2015 (UTC)
thread_title: வள்ளிக் கிழங்கு வகைகள்
பேச்சு:பூவிழி வாசலிலே (தொலைக்காட்சித் தொடர்)

message: கஸ்தூரி என்ற ஏழை பெண் கர்ப்பமாக இருக்கும் போது அவள் அப்பா விபத்தில் இறந்துவிட்டார். அவரது இறுதிச்சடங்கில் பண்டிதருக்கு தட்சிணையாகக் கொடுக்க மாதவனிடம் பணமோ பசுவோ இல்லை. அதனால் மாதவனும் கஸ்தூரியும் பெரிய வீட்டிற்குச் சென்று அண்ணாச்சியிடம் பணம் கேட்டனர். அண்ணாச்சியின் மனைவி அஸ்வினி, கஸ்தூரியின் குழந்தையை அடமானம் வைக்குமாறு ஆலோசனை கூறுகிறார். பிறகு இருவரும் தங்கள் பிறக்காத குழந்தையை அடமானம் வைத்தனர். கஸ்தூரி அப்பாவின் இறுதிச்சடங்கு நிறைவேறியது. பிறகு கஸ்தூரி முழு நிலவு நாளில் ஒரு பெண் குழந்தையை பெற்றெடுத்தாள். அஸ்வினி, அந்த குழந்தையை 7 வருடங்களுக்கு பிறகு தங்கள் வீட்டில் ஒப்படைக்க வேண்டும் என்கிறாள். 
7 வருடங்களுக்குப் பிறகு மாதவன், தேன்மொழியை பெரிய வீட்டில் விட்டுச் செல்கிறான். தேன்மொழி ஒரு தைரியமான, புத்திசாலியான மற்றும் அன்பான நெஞ்சம் கொண்ட சிறுமி ஆவாள். அவள் கையில் அடிமை முத்திரை பதிக்கப்படுகிறது. தேன்மொழியும் மனோகரின் மகன் விஷ்ணுவும் நண்பர்களாயினர். ஒருநாள் பெரிய வீட்டுத் தொழுவத்தில் இருக்க பிடிக்காமல் தேன்மொழி தப்பித்து விடுகிறாள். பிறகு மாதவனைக் கொன்றுவிடுவேன் என்று மிரட்டியதால் கஸ்தூரி, தேன்மொழியை மீண்டும் பெரிய வீட்டிலேயே விட்டு வந்தாள். தேன்மொழிக்கு விஷ்ணுதான் உதவினான் என்று அஸ்வினி அறிகிறாள். அதனால் மனோகர், தன் அண்ணனின் ஆணைப்படி தன் மனைவி ரஞ்சனா மற்றும் மகன் விஷ்ணுவை  வீட்டை விட்டு வெளியேற்றுகிறார். இதனால் மனோகரை வெறுக்கும் ரஞ்சனா, லக்னோ சென்று வாழ்கிறாள். தன் அப்பாவும் அம்மாவும் பிரிய தேன்மொழி தான் காரணம் என்பதால் விஷ்ணு அவளை வெறுத்தான். 
லக்னோவின் கலெக்டர் ஈஷ்வர். அவரது அப்பா பிரபாகரும் அண்ணாச்சியும் நண்பர்கள். அதனால் அண்ணாச்சி பிரபாகரை அழைத்தார். அங்கு வந்த ஈஷ்வர், தேன்மொழியின் கையில் அடிமை முத்திரையை காண்கிறார். அதனால் அவர் அண்ணாச்சியின் அடிமை ராஜ்ஜியத்தை ஒழிக்க நினைக்கிறார். அவன் மகன் ஆதித்யா, தேன்மொழியின் நண்பனானான். தேன்மொழியை தன்னுடன் லக்னோவிற்கு கூட்டிச் சென்றான். அங்கு தேன்மொழி மகிழ்ச்சியாக வாழ்ந்து வந்தாள். குடும்பத்தில் அனைவரும் அவளை ஏற்றுக் கொண்டாலும் அவளால் பிரச்சினை வந்துவிடுமோ என பிரபாகர் பயப்படுகிறார்.
replies: text: கலைக்களஞ்சிய நடையில் இல்லாததோடு மட்டுமில்லாமல், மிக விரிவாகவும் அமைந்துள்ளதால் இப்பகுதியை கட்டுரையிலிருந்து நீக்கியிருக்கிறேன்.--Booradleyp1 (பேச்சு) 15:47, 29 செப்டம்பர் 2015 (UTC)
thread_title: கதைச் சுருக்கம்
பேச்சு:பூனைப் பேரினம்

message: Panthera என்பது பூனைச் சாதியென்று குறிக்கப்பட்டுள்ளது தவறு. இது புலிச் சாதி என்றிருக்க வேண்டும். Felis என்பதே பூனைச் சாதியாகும்.--பாஹிம் (பேச்சு) 08:54, 1 அக்டோபர் 2015 (UTC)
replies: text: தலைப்பு பூனைப் பேரினம் என்றுதானே உள்ளது. --AntanO 17:01, 1 அக்டோபர் 2015 (UTC)
பேரினம் என்பது தமிழக வழக்கு. சாதி என்பது இலங்கை வழக்கு. இங்கே விக்கிப்பீடியாவில் சாதி என்பதும் பேரினம் என்பதும் ஒன்றே.--பாஹிம் (பேச்சு) 17:13, 1 அக்டோபர் 2015 (UTC)

text: உங்கள் கருத்தும் தேவைப்படுகிறது. --AntanO 17:26, 1 அக்டோபர் 2015 (UTC)
replies: text: :பூனைக்குடும்பத்து உறுப்பினர்களுள் உறுமக்கூடியவற்றை உள்ளடக்கிய பேரினம் இது. ஆகையால் புலிப்பேரினம் என்பதில் தவறில்லை என நினைக்கிறேன். -- சுந்தர் \பேச்சு 17:21, 3 அக்டோபர் 2015 (UTC)
thread_title: தலைப்பு
பேச்சு:ஒ.ச.நே. ஈடுசெய்தல்

message: ஒ.ச.நே. ஈடுசெய்தல் என்றே தொடரட்டுமா இல்லை ஒ.ச.நே பெயர்ச்சி என மாற்றலாமா? இல்லை வழிமாற்று தரலாமா? ஒ.ச.நே பெயர்ச்சி என பகுப்புகள், வார்ப்புருக்கள் உள்ளன. விக்கிப்பீடியா:ஒத்தாசை பக்கம்/தொகுப்பு 12, அத்தியாயம் 34ல் இதுபற்றிய குறிப்பு உள்ளது. சத்தியராஜ் (பேச்சு) 10:44, 1 அக்டோபர் 2015 (UTC)
replies: text: ஈடுசெய்தல் என்றே இருக்கலாம். பெயர்ச்சிக்கு வழிமாற்றுத் தரலாம்.--Kanags \உரையாடுக 11:20, 1 அக்டோபர் 2015 (UTC)
thread_title:  கட்டுரைத் தலைப்பு
பேச்சு:செருமேனியம் ஓராக்சைடு

message: ஓராக்சைடு என்று எழுதுவது தவறு..
'க்' என்ற எழுத்திற்குப் பின் ச வராது..
ஓராச்சைடு என்று எழுதலாம்..
நன்றி. Thanighaivel (பேச்சு) 02:35, 12 சூன் 2021 (UTC)
thread_title:  இலக்கணப் பிழை
பகுப்பு பேச்சு:சென்னை நகரத்தந்தைகள்

message: மேயர்களை அதிகாரபூர்வமாகத் தமிழில் எவ்வாறு அழைக்கிறார்கள்?--Kanags \உரையாடுக 06:09, 3 அக்டோபர் 2015 (UTC)

message: மேயரை மாநகர தந்தை என்று முன்பு குறிப்பிட்டனர். ஆனால் அதைவிட எளிதான மேயர் என்ற ஆங்கிலச் சொல்லையே தமிழ்ச்சொல்லாக ஆக்கி மேயர் எனெறால் மேன்மையானவர் என்ற போருள் தந்து பயன்படுத்துகின்றனர். இந்தச் சொல்லே பொருத்தமாக எனக்குப் படுகிறது.arulghsrArulghsr (பேச்சு) 06:20, 3 அக்டோபர் 2015 (UTC)
replies: text: அப்படியானால் மேயர் என்று தான் அதிகாரபூர்வமாக அழைக்கிறார்களா? மேயருக்கு அதிகாரபூர்வ வலைத்தளம் ஏதும் உள்ளதா? முன்னர் ஸ்டாலின் மேயராக இருந்த போது ஊடகங்கள் சென்னை நகர முதல்வர் என்று குறிப்பிட்டதாக ஞாபகம்.--Kanags \உரையாடுக 06:26, 3 அக்டோபர் 2015 (UTC)
சென்னை நகர முதல்வர் என்ற வழக்கு தமிழகத்தில் இல்லை மு. க. ஸ்டாலினின் இனையதளத்திலும் மேயர் என்ற சொல்லே கையாளப்பட்டுள்ளது.arulghsrArulghsr (பேச்சு) 06:44, 3 அக்டோபர் 2015 (UTC)
replies: text: :அரசும் ஊடகங்களும் பிழையான தமிழை அல்லது ஆங்கிலத்தை தமிழாக்குவது இயல்பு என்பதால், அகராதி (விக்சனரியில் mayor) விக்கி நியமத்தின்படி (விக்கிப்பீடியா:பெயரிடல் மரபு- விக்கிப்பீடியா பக்கங்களின் பெயர்கள் / (கட்டுரைத்தலைப்புகள்) தமிழில் இருக்க வேண்டும்.) பெயர் மாற்றப்பட்டுள்ளது. --AntanO 02:20, 10 சூன் 2016 (UTC)
இந்த பெயர் மாற்றைத்தை எதிர்க்கிறேன் சென்னை மேயர் என்ற சொல்தான் அதிகாரப்பூர்வ சொல் சென்னை மாநகராடசி இணையதளத்தில் காண்க  பழையபடி சென்னை மேயர்கள் என பெயர் மாற்றவேண்டும் arulghsrArulghsr (பேச்சு) 15:05, 10 சூன் 2016 (UTC)

text: தமிங்கில பெயர்களை த.வி ஏற்பதில்லை. எனவே மாற்றம் தேவையில்லை. மேயர் என்பது அதிகாரபூர்வ தமிழ்ச் சொல்லா? --AntanO 15:12, 10 சூன் 2016 (UTC)
ஆம் இது அதிகாரப்பூர்வ சொல்தான் மேலே நான் சுட்டிய சென்னை மாநகராட்சியின் அதிகாரப்பூர்வ இணையதளத்தை பார்க்கவும். அல்லது மாநகர தந்தைதான் அதிகாரப்பூர்வ சொல் என்பதற்கு தாங்கள் ஆதாரத்தை சுட்டவும். நன்றி arulghsrArulghsr (பேச்சு) 15:19, 10 சூன் 2016 (UTC)

text: அகராதியில் இருந்து காட்டுங்கள். --AntanO 15:22, 10 சூன் 2016 (UTC)
replies: text: :அருளரசன் அவர்களே நகரத்தந்தை என்பது பரவலாக ஏற்றுக்கொள்ளப் பட்ட சொல்லே. தமிழ்நாடு அரசு இதனை அங்கிகரிக்க வேண்டும் என்றில்லை, தமிழர்கள் நாம் அங்கிகரித்தாலே போதும். சிறியதாக உள்ள காரணத்தினால் மேயர் என்றே நாளிதழ்களும், இணையதளங்களும் எழுதுகின்றன. எனவே வாதங்களில் நேரத்தினை வீணடிக்காமல் ஆக்கப்பூர்வமாக நேரத்தினை செலவிடுவோம். நன்றி.--சகோதரன் ஜெகதீஸ்வரன் (பேச்சு) 15:29, 10 சூன் 2016 (UTC)
thread_title:  விளக்கம்
பேச்சு:அறம்

message: பயனர்:Mayooranathan, Morality இணையான தமிழ்ச் சொல் அறம் என்று கருதினேன்.  அவ்வாறே விக்சனரி கூறுகிறது.  Ethics இக்கு நெறிமுறை என்று விக்சனரி கூறுகிறது.  உங்கள் கருத்துக்களை அறியத் தரவும்.  நன்றி.  
* Morality
* Ethics
* Norm
* அறம் / தர்மம் ?
--Natkeeran (பேச்சு) 15:08, 4 அக்டோபர் 2015 (UTC)
thread_title: கருத்து
பேச்சு:குவாங்சௌ

message: இதன் சரியான பெயர் குவாங்சௌ என்பதாகும்.--பாஹிம் (பேச்சு) 13:46, 5 அக்டோபர் 2015 (UTC)
thread_title: தலைப்பு
பேச்சு:குடியேற்ற மக்கள் தொகை அடிப்படையில் நாடுகளின் பட்டியல்

message: சனத்தொகை என்பது தமிழ் பெயர் இல்லையே? மக்கள்தொகை என மாற்ற பரிந்துரைக்கிறேன்.--நிர்மல் (பேச்சு) 16:25, 5 அக்டோபர் 2015 (UTC)
replies: text: மக்கள் தொகை என இடைவெளி வரவேண்டும். --மதனாகரன் (பேச்சு) 16:35, 5 அக்டோபர் 2015 (UTC)

text: பார்க்க: சனம், ஜனம், சனம் என்று தமிழ்ப்படுத்தப்பட்டிருக்கிறது. கிறிஸ்தவம், கிறித்தவம் என்று பயன்படுத்துவதுபோல். மேலும், இலங்கையிலும் கணிசமான அளவு "சனத்தொகை" என்ற சொல் பயன்பாட்டில் உள்ளது. --AntanO 16:48, 5 அக்டோபர் 2015 (UTC)
replies: text: :இரசாயனவியல்-வேதியியல், பௌதிகவியல்-இயற்பியல் எனப் பயன்படுத்துவது போல் இங்கும் தமிழ்ச் சொல்லைப் பயன்படுத்தலாம். --மதனாகரன் (பேச்சு) 17:01, 5 அக்டோபர் 2015 (UTC)
thread_title:  பெயர் மாற்றம்
பேச்சு:கேரள மாநிலச் சாலைப் போக்குவரத்துக் கழகம்

message: போக்குவரத்து என்ற சொல் Traffic என்ற சொல்லுக்கு பொருந்துமே, அன்றி Transport என்ற சொல்லுக்கு முற்றும் பொருந்தாது. SURESH M KANTHALORE (பேச்சு) 16:47, 5 அக்டோபர் 2015 (UTC)
இலங்கையில் Transport, Traffic ஆகிய இரண்டுக்குமே போக்குவரத்து எனப் பயன்படுத்துகிறார்கள். தமிழ்நாட்டில் பயன்படுத்தும் சொல்லை இங்கு முதன்மைப்படுத்தலாம். இடபெயற்பு இலக்கணப் பிழையான சொல். இடப்பெயர்ப்பு என்பதைக் குறிப்பிட முனைகிறீர்கள் என நினைக்கிறேன். --மதனாகரன் (பேச்சு) 16:54, 5 அக்டோபர் 2015 (UTC)
thread_title:  Transport என்ற ஆங்கில பதத்திற்க்கு பதில் இடபெயற்ப்பு என்ற சொல்லைப் பயன்படுத்தல்
பேச்சு:தொழிற்றுறை

message: ஒரு குறிப்பிட்ட துறையில், மிகவும் வெற்றிகரமான தொழிற்சாலைகள், பொதுவாகப் பெருமளவு முதலீட்டுடன் தொடங்கப்பட்டனவாகவோ அல்லது விரைவான விற்பனை மூலம் மேலும் தொழில்நுட்பத்தை மேம்படுத்துவதற்கு வேண்டிய ஆராய்ச்சிகளுக்குத் தேவையான முதலீகளைப் பெறக்கூடியவகையில், ஏதாவது புதிய தொழில்நுட்பத்தை முதன்முதலில் அறிமுகப் படுத்தியனவாகவோ இருக்கின்றன.

message: தொழில் துறையின் மீதான கட்டுப்பாடு, மார்க்சிசக் கோட்பாட்டின் முக்கிய அம்சமாகும்.
thread_title:  மார்க்சிசமும், தொழில் துறையும் 

message: கட்டுரைகளில் முகவுரை அடுத்து தான் வரலாறு வர வேண்டும். அவ்வாறு மாற்றுங்கள். கட்டுரை அருமையாக உள்ளது.  --இராஜ்குமார்  18:38, 18 செப்டெம்பர் 2011 (UTC)
இது பிழையான வழிமாற்று. பிழையான சொல்லைச் சரியான சொல்லுக்கு வழிமாற்றுதலே சரி. மாறாக, சரியான சொல்லைப் பிழையான சொல்லுக்கு வழிமாற்றுவது சரியன்று. தொழிற்றுறை என்பதே சரியான சொல். தொழிற்துறை என்று ஒரு சொல் கிடையாது. அது இலக்கணப்படி பிழை.--பாஹிம் (பேச்சு) 11:54, 9 மார்ச் 2015 (UTC)
தொழிற்துறை என்றொரு சொல் கிடையாது. தொழிற்றுறை என்பதே சரி.--பாஹிம் (பேச்சு) 04:40, 8 அக்டோபர் 2015 (UTC)
thread_title:  தலைப்பு
வார்ப்புரு பேச்சு:மகாமகம் தீர்த்தவாரி கோயில்கள்

message: வணக்கம். மகாமகம் தொடர்புடைய சைவக் கோயில்கள் 12 உள்ளன. அவற்றில் 10 கோயில்கள் கும்பகோணம் நகரிலும் இரு கோயில்கள் கும்பகோணம் நகருக்கு அண்மையிலும் உள்ளன. மகாமகம் தொடர்புடைய ஐந்து வைணவக்கோயில்கள் கும்பகோணம் நகரில் உள்ளன. இந்த 17 கோயில்களைப் பற்றிய வார்ப்புரு அந்தந்த கோயில்களில் இடப்பட்டுள்ளது. இந்த முழு விவரங்களும் மகாமகம் கட்டுரையில் தரப்பட்டுள்ளன.

message: # காசி விஸ்வநாதர் கோயில் 
# கும்பேஸ்வரர் கோயில்
# நாகேஸ்வரர் கோயில்
# சோமேஸ்வரர் கோயில்
# கௌதமேஸ்வரர் கோயில்
# அபிமுகேஸ்வரர் கோயில்
# பாணபுரீஸ்வரர் கோயில்
# கம்பட்ட விஸ்வநாதர் கோயில்
# ஏகாம்பரேஸ்வரர் கோயில்
# கோடீஸ்வரர் கோயில்(இக்கோயிலின் கிணறு)
# காளஹஸ்தீஸ்வரர் கோயில்
# அமிர்தகலசநாதர் கோயில்
thread_title: சிவன் கோயில்கள்

message: # சார்ங்கபாணி கோயில்
# சக்கரபாணி கோயில்
# இராமஸ்வாமி கோயில் 
# ராஜகோபாலஸ்வாமி கோயில்
# வராகப்பெருமாள் கோயில்
அந்தந்தக் கோயில்களில் இருந்தால் மகாமகம் வருவோருக்கு உதவியாக இருக்கும் என்ற நிலையில் தரப்பட்டுள்ளன. சிவன் கோயில்களிலுள்ள சுவாமிகள் மகாமகத்திலும், வைணவக்கோயில்களின் சுவாமிகள் காவிரி நதியிலும் தீர்த்தவாரி தருவர். இக்கோயில்கள் பற்றி மேலும் விவரங்கள் அவ்வப்போது சேர்க்கப்படும். நன்றி.--பா.ஜம்புலிங்கம் (பேச்சு) 14:56, 12 அக்டோபர் 2015 (UTC)
thread_title: மகாமகம் தொடர்புடைய வைணவக் கோயில்கள்
பேச்சு:கேரளக் காவல்துறை

message: இங்கு Police என்பது காவற்றுறையைக் குறிக்கிறது. கேரளக் காவற்றுறை அல்லது கேரளக் காவல் துறை என்ற தலைப்புக்குக் கட்டுரையை நகர்த்துவது பொருத்தமாக இருக்கும். --மதனாகரன் (பேச்சு) 16:11, 13 அக்டோபர் 2015 (UTC)

message: @பயனர்:மதனாஹரன்
கட்டுரையில் கேரளக் காவல் என்பது Kerala Police-யும், கேரளக் காவல் துறை என்பது Kerala Police Department-யும் குறிக்கும்.கேரளக் காவல் என்பது, கேரள உள்துறை அமைச்சகத்தின் கீழ் உள்ளள கேரளக் காவல் துறை அதாவது Kerala Police Department-ன் அதிகாரத்தில் வரும் ஒரு முகமையாகும். ஆகையால் கேரளக் காவல் என்பதனை கேரளக் காவற்துறை என மாற்றுவது சரி அல்ல. வேண்டும் என்றால் கேரளக் காவல்துறை என்ற புதியக் கட்டுரையை Kerala Police Department-காக தொடங்கலாம். Tamilnadu Police என்றக் ஆங்கிலக் கட்டுரைக்கான தமிழ் கட்டுரையில் தமிழ்நாடு காவற்துறை என்றத் தலைப்புத் தரப்பட்டுள்ளது, ஆனால் உள்ளே தமிழ்நாடு காவல் என்றே பயன்படுத்தப்பட்டுள்ளது. துறை என்பதும் முகமை என்பதும் இருவேறு சொற்களாகும். இக்கட்டுரை ஓர் அரசு முகமை அதாவது Agency -யை பற்றியதாகும், அல்லாது ஒரு துறை அதாவது Department-ஐ பற்றியதல்ல. ஆகையால் தலைப்பில் மாற்றம் கொண்டு வரவேண்டாம். இக்கட்டுரை கேரள மாநிலத்தில் வாழும் தமிழ் மொழி சிறுபான்மையினர் தங்கள் மாநிலத்தின் அரசுச் சார்ந்த துறைகள்,  முகமைகள், கழகங்கள் பற்றி தங்கள் தாய் மொழியிலேயே அறிந்துக் கொள்ள விக்கிபிடியாவின் இது போன்ற கட்டுரைகள் உதவும் என்பதன் காரணத்தால் இக்கட்டுரையை எழுத துடங்கியுள்ளேன். தங்களின் கருத்திற்கு நன்றி. SURESH M KANTHALORE (பேச்சு) 10:38, 14 அக்டோபர் 2015 (UTC)
thread_title:  கேரளக் காவல்